# data[].attributes.headline
"หมอลักษณ์" ฉะโหรยุคใหม่ อุตริ สักลายมือเสริมดวง ชี้นานเข้าจะกลายเป็นอัปมงคล

# data[].attributes.subject
"หมอลักษณ์" ฉะโหรยุคใหม่ อุตริ สักลายมือเสริมดวง ชี้นานเข้าจะกลายเป็นอัปมงคล

# data[].attributes.body
วันที่ 17 ส.ค. 65 ผู้สื่อข่าวรายงานว่า หมอลักษณ์ ราชสีห์ หรือ หมอลักษณ์ฟันธง นักโหราศาสตร์ชื่อดัง แสดงความคิดเห็นเกี่ยวกับสักลายมือเพื่อเปลี่ยนชะตาชีวิต เสริมดวง ผ่านเฟซบุ๊กเพจ ว่า ผิดเพี้ยนไปจากสายความรู้แห่งบูรพาจารย์สายหัตถศาสตร์  โดยระบุว่า ศาสตร์แห่งการพยากรณ์ ชะตาชีวิต ไม่ว่าจะเป็นเรื่อง ลายมือ ดวงชะตา เป็นเพียงการอ่าน ชะตาชีวิตตามกฎแห่งกรรม ที่จะเเสดงผลดี/ร้าย เพื่อการวางแผนชีวิต บริหารจัดการชีวิต นักพยากรณ์ผู้ศึกษาเรียนรู้ ใช้วิชาจากบูรพาจารย์ จะพยากรณ์ได้แม่นยำแค่ไหน ขึ้นกับความรู้และประสบการณ์ และที่สำคัญ เป็นแค่เพียงผู้อ่านรหัสกรรมเท่านั้น

# data[].attributes.headline
ครีมช่วยให้ “จมูกโด่ง” ไม่มีอยู่จริง ชี้ ผู้ผลิตโฆษณาโอ้อวดสรรพคุณเกินจริง

# data[].attributes.subject
ครีมช่วยให้ “จมูกโด่ง” ไม่มีอยู่จริง ชี้ ผู้ผลิตโฆษณาโอ้อวดสรรพคุณเกินจริง

# data[].attributes.body
อย. ชี้แจง ไม่มีครีมหรือเซรั่มใดที่ทาแล้วจะช่วยทำให้จมูกโด่ง ภายใน 7 วัน ได้จริง เป็นเพียงการอ้างสรรพคุณเกินจริง ผลิตภัณฑ์เครื่องสำอางที่ใช้ภายนอกไม่สามารถปรับเปลี่ยนโครงสร้างใด ๆ ของร่างกายได้

เภสัชกรหญิงสุภัทรา บุญเสริม ผู้ทรงคุณวุฒิด้านมาตรฐานผลิตภัณฑ์ด้านสาธารณสุข รักษาราชการแทนรองเลขาธิการคณะกรรมการอาหารและยา เปิดเผยว่า จากกรณีมีผู้แชร์ข้อมูลบนโลกออนไลน์เกี่ยวกับผลิตภัณฑ์ครีมหรือเซรั่มที่ทาแล้วจะช่วยทำให้จมูกดั้งโด่งขึ้น ภายใน 7 วัน นั้น

สำนักงานคณะกรรมการอาหารและยา (อย.) ขอเรียนว่า โครงสร้างของจมูกประกอบด้วย 2 ส่วน คือ โครงสร้างส่วนด้านบนเป็นกระดูกแข็ง ด้านล่างเป็นกระดูกอ่อน โดยห่อหุ้มด้วยผิวหนังและไขมัน ดังนั้น ครีมที่ทำให้ดั้งโด่งจึงไม่สามารถปรับเปลี่ยนโครงสร้างกระดูก ส่งผลให้จมูกโด่งอย่างแน่นอน

# data[].attributes.headline
อย.เร่งเอาผิด “อาหารเสริม” อีก 9 ตัว สวมเลข อย. โฆษณาเกินจริง บางตัวอ้างลดอ้วน เผาผลาญไขมัน เร่งระงับโฆษณา แจ้งข้อกล่าวหากับผู้ที่เกี่ยวข้อง และเก็บตัวอย่างส่งตรวจวิเคราะห์ เตือนประชาชน อย่าหลงเชื่อซื้อมาบริโภค อาจได้รับอันตราย

# data[].attributes.subject
อย.เร่งเอาผิด “อาหารเสริม” อีก 9 ตัว สวมเลข อย. โฆษณาเกินจริง บางตัวอ้างลดอ้วน เผาผลาญไขมัน เร่งระงับโฆษณา แจ้งข้อกล่าวหากับผู้ที่เกี่ยวข้อง และเก็บตัวอย่างส่งตรวจวิเคราะห์ เตือนประชาชน อย่าหลงเชื่อซื้อมาบริโภค อาจได้รับอันตราย

# data[].attributes.body
วันนี้ (5 ก.ค.) นพ.พูลลาภ ฉันทวิจิตรวงศ์ รองเลขาธิการคณะกรรมการอาหารและยา (อย.) กล่าวว่า อย.ได้รับเรื่องร้องเรียนจากผู้ที่รับประทานผลิตภัณฑ์ลดน้ำหนัก No Fat แล้วมีอาการใจสั่น ปากแห้ง หิวน้ำบ่อย จึงสงสัยว่า ผลิตภัณฑ์ดังกล่าวอาจมีสารอันตรายและขอให้ตรวจสอบ ซึ่ง อย. ได้ตรวจสอบข้อเท็จจริง พบเฟซบุ๊ก ชื่อ “ตุ้ยนุ้ยบ้านโป่ง รุ่งนภา แสงทอง” มีการโฆษณาสรรพคุณของผลิตภัณฑ์เสริมอาหาร No Fat โดยไม่ได้รับอนุญาต เช่น สูตรเข้มข้นเห็นผลเร็วที่สุด 1 อาทิตย์ ลงไม่ต่ำกว่า 1-2 โล เร่งการเผาผลาญไขมันเก่าถึง 2 เท่า แขนขาเรียวเล็ก หน้าท้องยุบ แบนราบ ใจไม่สั่น เป็นต้น และยังไม่พบข้อมูลการขออนุญาตในชื่อผลิตภัณฑ์ “No Fat” แต่เลขสารบบอาหาร 13-1-04358-1-0032 ที่ระบุบนผลิตภัณฑ์ดังกล่าวเป็นเลขสารบบอาหารของผลิตภัณฑ์อื่นที่เคยได้รับอนุญาต แต่ปัจจุบันได้ยกเลิกไปแล้ว อย. ได้มีหนังสือสั่งระงับการโฆษณาและส่งเรื่องให้สำนักงานสาธารณสุขจังหวัด (สสจ.) ราชบุรี ตรวจสอบสถานที่จำหน่ายพร้อมเก็บตัวอย่างผลิตภัณฑ์ส่งตรวจวิเคราะห์และดำเนินการตามกฎหมายต่อไป